বদরুদ্দীন আইনী
আবু মুহাম্মদ মাহমুদ ইবনে আহমদ ইবনে মুসা বদরুদ্দীন আইনী প্রায়শই আল-আইনী নামে অধিক পরিচিত, (আরবি: بدر الدين العيني, প্রতিবর্ণীকৃত: Badr al-ʿAynī; জন্ম: ৭৬২ হিজরি/১৩৬১ সাল, মৃত্যু ৮৫৫ হিজরি/১৪৫৩ সাল) হানাফি মাযহাব ও শাজিলি তরিকার একজন সুন্নি ইসলামী পণ্ডিত ছিলেন। আল-আইনী হল আল-আয়ন্তাবির একটি সংক্ষিপ্ত রূপ, যা তার আদি শহরকে নির্দেশ করে। তিনি একজন বিশিষ্ট পণ্ডিত ছিলেন যাকে তার সময়ের সবচেয়ে প্রভাবশালী হানাফি ফকীহ ও হাদিস বিশারদ হিসেবে গণ্য করা হয়।